Història del club – La Torre de Claramunt Vòlei Club\nA la petita comarca de l’Anoia, província de Barcelona. Ja fa uns anys que hi ha una sèrie d’esdeveniments peculiars a la zona que tenen a veure amb un esport que no era dels més usuals. Aquesta sèrie d’esdeveniments són uns petits tornejos que donen a conèixer aquest esport entre els més petits i els més grans dels pobles de la comarca i a poc a poc va anar arrelant, com una tradició. Aquests tornejos feien que gran part del poble es reunís per poder gaudir d’aquest meravellós esport que es practicava, el voleibol.\nAquesta competició era oberta per tothom, independentment de l’edat i el nivell, la duració era de divendres a la tarda fins diumenge al capvespre on es disputaven les finals. La modalitat de voleibol que es practicava era el vòlei platja, tot i que en aquest cas en disputar-se en pobles de l’interior va passar a anomenar-se vòlei sorra (com que no hi ha mar, tot és adaptar-se).\nDurant la competició es podia trobar una sèrie de joves que ja feia anys que voltaven en aquests tornejos, tot i no tenir massa idea de jugar els hi va enganxar quasi des del primer moment… al llarg dels anys, una petita gran idea va començar a sorgir dins d’aquell grup.\nTot comença l’any 2012 quan, un cop finalitzades les competicions de juliol, amb una petita idea de com es jugava a voleibol (sorra o platja en aquest cas). El petit grup de joves es va continuar interessant per aquest esport, ja encarat cap a la temporada d’hivern. Se’ls hi va informar sobre el voleibol a la pista fent que encara hi trobessin un major interès.\nDurant l’agost del mateix any es va arribar a la decisió que volien jugar a voleibol i volien fundar el seu propi club, amb dos equips formats, un masculí i l’altre femení, amb nois i noies de diversos punts de la comarca van tractar de trobar un lloc on poder dur a terme aquest projecte, i aquest lloc va ser finalment La Torre de Claramunt i va ser fundat el sis de setembre de 2012.\nCom és evident era un començament difícil, ja que només eren un grup de joves estudiants, sense massa idea de voleibol ni un capital inicial per poder engegar el club (no tenien gaire idea d’on s’havien posat). Per sort tot parlant amb l’Ajuntament de La Torre de Claramunt, a més a més de certes empreses que van recolzar l’emprenedoria d’aquest grup de joves, es va poder dur a terme el projecte. Aquests mateixos joves que van fundar el club, van poder iniciant el seu primer any de competició la temporada 2012/2013.\nAquests van ser els dos primers equips del club i ha sigut l’inici d’un camí que pel moment encara continua, un projecte que a mesura que avança tracta de complir petits objectius per anar creixent.\nActualment La Torre de Claramunt Vòlei Club, és un dels clubs més grans de la vila i té un bon reconeixement per tota Catalunya, tant per assoliments esportius, com personals dels jugadors i jugadores que hi formen part.\nSom un club, amb un projecte sòlid que tractem de tenir un grup professional d’entrenadors per aconseguir una base amb marca de la casa i de nivell, uns jugadors compromesos i que els hi agradi el voleibol tant com al que més, però sobretot tractem de ser una gran família on tothom hi té cabuda.\nSi vols saber-ne més pots xafardejar tot el que vulguis a la nostra pàgina.


La guàrdia civil comissa 21.000 paquets de tabac provinents del Principat\nEl valor del material confiscat als detinguts, residents a Andorra, és de 87. 550 euros\nImatge del material confiscat\nEls 21.000 paquets de tabac i els cotxes que utilitzaven els detinguts per al contraban\nActualitzada 22/03/2017 a les 09:53\nLa guàrdia civil va detenir diumenge dues persones per un delicte de contraban. Als arrestats, residents a Andorra, se'ls va confiscar 21.000 paquets de tabac de diverses marques, procedents del Principat i amb un valor de 87.550 euros.\nLa intervenció policial que va concloure diumenge es va iniciar al tenir coneixement d'una possible activitat delictiva per part dels detinguts, que podrien dedicar-se al contraban de tabac, i va culminar a la localitat de Cambrils. En el moment de la detenció, els arrestats sortien d'un garatge conduint dos vehicles marca Mercedes (un utilitzat per al transport, on es trobava el tabac, i l'altre de llançadora, per donar avís de la presència policial).\n#2 Andorra el meu pais\nFulla de soca va dir..Aquesta noticia ens va de conya per acabar d'enfonsar el sector tabaqueri com sempre,Policia ò Duana no obriran cap investigació per saber qui els ha venut i si están enrregistrats.Tot aixó cara a la UE,ho pagarem molt car.\nSaps que passe Neng: Que el tabac es l'ingrés més gran de l'estat i es el motor de la industria d'Andorra, així ha estat durant 300 anys. Saps que passe Neng: Que si Andorra hagués de viure del tabac que compren legalment els turistes, la recaptació d'aquest producte cauria un 80%. Saps que passe Neng: Que tots aquets que us penseu que viviu al país de les meravelles i en sortir del "Cole" heu anat a viure de la padrina, no sou més que uns "apadrinats" que des coneixeu que es Andorra. Al "cole us tenien d'haver explicat aquestes coses. Mira Neng, et dono dos solucions: a, Reduïm el gasto públic i nombre de funcionaris, així no caldrà dependre tant de tabac. b, Ens baixem els pantalons de ant la UE, cosa que ja estem fent, i demanen ajudes i subvencions, com si fóssim una mena de reserva india.\n#1 Fulla de soca\nAquesta noticia ens va de conya per acabar d'enfonsar el sector tabaqueri com sempre,Policia ò Duana no obriran cap investigació per saber qui els ha venut i si están enrregistrats.Tot aixó cara a la UE,ho pagarem molt car.


Competicions d’aquest diumenge | Atletisme Català\nInici Curses Competicions d’aquest diumenge\nCompeticions d’aquest diumenge\nDemà és la Renault Street Run Sansi de Viladecans de 5 i 10km Campionat de Catalunya absolut i veterà de 5km amb ja amb més de 1.200 inscrits\nÉs la cursa de 5km més ràpida d’Espanya de 5km, aquest any també comptarà de nou amb la distància de 10km i amb possibilitat de per un preu especial participar a les 10h en els 5km i a les 10.45h en els 10km. Les curses de menors començaran a les 12:15h per prop de 250 inscrits.\nEls 3 últims anys, va ser la cursa espanyola més ràpida de 5km homologats, al 2014 amb 10 atletes en menys de 15 minuts, i més d’1.300 atletes que van baixar de 40 minuts.\nEls participants a la cursa i a la Sant Silvestre del Masnou el 26/12/17 www.sansilvestredelmasnou.com podran aconseguir una moto Sym 125cc.\nEls participants podran anar a Viladecans gratuïtament amb tren, a 100 metres de la sortida, des de qualsevol estació de rodalies, també rebran una samarreta tècnica Renault Street Run, un estudi plantar gratuït de plantilles esportives, i una bossa d’obsequis dels col·laboradors principals amb Gaspatxo de Casa mas, Quely, Fisiocrem, Colnatur, Chupachups, entre uns altres i més sorpreses. En finalitzar la prova matinal es realitzarà un sorteig entre tots els corredors, que podran participar automàticament amb el dorsal de la cursa.\nTambé serà el torn per a una de les proves més antigues del calendari nacional, el LI Cros Ciutat de Granollers, prova organitzada pel Club Atlètic Granollers, i que es disputarà el circuit circumdant a les instal·lacions esportives d’aquesta localitat barcelonina. El programa de proves arrenca a les 09:30 hores amb les curses de veterans i s’estendrà fins a prop de les 14:00 hores.\nA Granollers veurem en acció a alguns il·lustres fondistes o migfondistes espanyols com ara Marc Alcalá, Jonathan Romeo, Llorenç Sales o el obstaculista Abdelaziz Merzougui, mentre que per part forana serà a la línia de sortida el kenyà Matew Kosgei.\nPer la seva banda, en categoria femenina veurem en acció a la campiona d’Espanya de 800 metres Esther Guerrero, que una setmana després integrarà el relleu mixt en samorin. Al costat d’ella també seran a la línia de sortida Marta Galimany, Gemma Barrachina a més de la kenyana Koima Joyline Jeptanui.\nTota la informació sobre la prova es pot consultar a la pàgina web de l’C.A. Granollers.


RETALLADES SEMPRE PELS MATEIXOS ? | Catalans reaccionem ( Carpe diem)\nRETALLADES SEMPRE PELS MATEIXOS ?\nLa lliçó ja la tenim prou sentida i per mes que ho repeteixin, no se’ns oblida… a rebre sempre els mateixos !!!\nNo fa gaires dies, per raons familiars, vaig estar durant uns dies en contacte directe amb el personal de l’hospital de Granollers a qui des de aquest espai envio el meu sincer agraïment per la seva dedicació, vocació i generositat.\nSorprèn sentir, veure i comprovar com les retallades sanitàries van trobant el seu espai, i costa entendre com una necessitat tant bàsica, digne i necessària, pot tenir una tracte tant poc considerat en els pressupostos del govern.\nDe tots es sabut que el rei d’Espanya va estar operat recentment a Barcelona, possiblement després d’una llarga llista d’espera que li va fer viable la intervenció dos anys després del diagnòstic I tot això amb unes despeses mínimes i una tracte hospitalari igual o menor que qualsevol altre usuari de la Seguretat Social. Però qui de veritat cotitzem, encara no tenim clar si podrem ser hospitalitzats o intervinguts amb les mateixes condicions que el monarca. No vull pensar malament , però em costa entendre que no sigui una qüestió de classes. O es això o es una qüestió de corona, perquè jo no li trobo cap altre explicació, sincerament. I si es tracte de la darrera opció, potser que comencem a pensar com decorar-nos el cap, per ser atesos amb dignitat i resposta ràpida a qualsevol problema de salut.\nDit això, jo em pregunto el per què sempre hem de rebre els mateixos, quan hi ha tanta gent que viu d’exprimir la teta d’una manera tant descarada i desconsiderada.\nQuins sous tenen els nostres polítics ? Algun d’ells son mil.leuristes ? Tenen vergonya o la coneixen ?\nQui d’ells pot mirar-nos als ulls i dir-nos públicament que els nostres drets sanitaris depenen de una nefasta gestió econòmica que comença on a ells se’ls hi acaba la dignitat i el poc respecte al poble que representan.\nMassa gent viu del nostre esforç i només nosaltres en tenim la culpa. Segons ells, tots hem de contribuir a les retallades per treure endavant el País, però cap d’ells ha fet mai l’esforç associatiu de deixar el seu sou a disposició del poble per ajudar-lo a SOBREVIURE, ans el contrari, ells VIUEN i REVIUEN i se’n foten del mort i del qui el vetlla.\nSenyors i Senyores polítics, Nacionals i Perifèrics, comencin vostès a veure clar que la gallineta dels ous d’or comença la seva esterilitat i que son necessàries retallades de d’alt a baix i no a la inversa, perquè qui mou el país es la gent que penca de veritat i no la gent que viu dels que penca’n, que..ja n’hi ha prou !!!.\nRetallin vostès despeses , privilegis, vitalicis, sous i morro i comencin a veure que una societat com la nostra o qualsevol altre, necessita de gent honesta que sigui un exemple de dignitat, coherència i respecte, respecte a un poble que no es mereix que gent com vostès tinguin el poder només per assegurar-se uns drets que com a persones, també ens mereixem nosaltres.\nAbril 16, 2011 a 9:55 pm\nAbril 16, 2011 a 9:58 pm\nSi Carme, em comptes de treura sous vitalicis, els viatjes en 1ª, els sous bestials que s’aplican que molts cops cualsevol Batlle de una petita ciutat cobre mes que el president del estat, per aqui es deuria haber comensat a retalla i no per els de sempre, els pobres, un gobern que te la poca vergonya de toca la sanitat i l’ensenyament, que son els pilars de la societat, no es lo que necesitem ni volem estic segurisima que si abans hages explicat lo que faria no hagues guanyat encare que si volian dretas les tenen ¿que es pensaban? que votan las dretas aniriam be, dons a pringa tots, las trampes estan servidas, are que s’adonin els que volian dretas, lu prime que fan es retalla drets, encare que ja estigi fet, pero que vegin que pasa per l’any que be es pensin mes el vot.\nAbril 17, 2011 a 10:36 am\nÉs innegable que C i U han tingut assesors d`imatge compentents,i és innegable la seva victoria a les eleccions,peró les tisoradas monumentals,en cultura i sanitat ha fet esplendida per exemple a Marina Geli. Sempre he cregut que CiU és un caramel amb un embocall bonic,en el que s`amaga un caramel enverinat. En temps de crisi presisament,caldria reforçar l`atenció sanitaria i la cultura per no castigar mes encara la població. La sensació de desesperança que comença a tenir la població no pot portar res de bó. Sembla mentida que els catalans hàgin caigut en un parany tan terrible i que encara ningu sigui capaç d`aixecar-se i dir-ho ben alt i clar,las retallades de la sanitat i cultura son la cirereta del pastis,cal agafarse fort….Mentrestant,hem de veure com tota mena de corruptes declarats,es passegen pels millors restaurants com si res,amb el cap ben alt !!.\nTens raó es per CAGAR-SE !!!!\nAbril 17, 2011 a 11:50 pm\nMolt ben dit, Carme\n« Retallades made in Boi Ruiz\nDeiem alguna cosa de les retallades ? :-))) PER CAGAR-SE !!! »


Bétera, entre els municipis que la Generalitat ha demanat al TSJCV que s’aplique el toc de queda – BÉTERA – toda la información del Bétera, Valencia\nBétera, entre els municipis que…\nEl Govern de la Generalitat Valenciana ha demanat aquest dimecres al Tribunal Superior de Justícia de la Comunitat Valenciana (TSJCV) ampliar el toc de queda de 01.00 a 06.00 hores a més municipis com a mesura per a fer front a l’increment de casos de covid-19, de manera que passe a aplicar-se en 77 localitats.\nActualment el toc de queda està en vigor fins al diumenge en 32 poblacions de la Comunitat, 30 d’elles a la província de València, entre elles la ciutat de València i altres poblacions de més de 30.000 habitants com Gandia, Paterna, Mislata, Aldaia, Burjassot, Xirivella i Alaquàs. De la província de Castelló només figura la població turística de Benicàssim, i de la d’Alacant, el municipi de Sant Vicent del Raspeig.\nLa Conselleria de Sanitat ha proposat ampliar la restricció de la mobilitat nocturna a un total de 77 municipis de la Comunitat Valenciana, en aplicació de criteris com l’evolució de la incidència acumulada o de la pressió sanitària, segons han requerit fonts de la Generalitat.\nD’aquesta manera, a la província de València es proposa passar de 30 a 48 municipis amb toc de queda (s’incorporarien Bétera, La Pobla de Farnals, Manises, Sagunt o Tavernes de Valldigna); en la d’Alacant es passaria d’1 a 18 (se sumarien la capital, Benidorm, Calp, Dénia o Santa Pola) i a Castelló d’1 a 11 (s’afegirien Oropesa, Peníscola, Vinaròs o Torreblanca).\nEn tractar-se d’una mesura que afecta drets fonamentals, necessita de l’aval del TSJCV per a poder aplicar-se, un aval que ja es va aconseguir el passat 12 de juliol per a aplicar el toc de queda nocturn en els 32 municipis en els quals actualment està en vigor, per a un termini de catorze dies.\nLa vicepresidenta del Govern valencià, Mónica Oltra, ja va avançar ahir que la Comissió Interdepartamental de la Generalitat per a la Prevenció i Actuació davant la Covid-19 d’aquest dijous adoptarà mesures “protectores” per a “incorporar al toc de queda” a municipis en els quals la incidència de la covid-19 “estiga aconseguint majors nivells”.\nOltra ja va explicar que en aquests moments “hi ha més municipis que han aconseguit el nivell d’incidència de les localitats que ja compten amb restriccions a la mobilitat”.


EL ESCÁNDALO | M.A.Confidential\nLa pel·lícula està comandada per Jay Roach, un director de trajectòria força curiosa: va començar dirigint la saga Austin Powers i altres comèdies de dubtós gust, i ha acabat especialitzat en TV-movies polítiques per a l’HBO o inclús un biopic prou digne com Trumbo. A El Escándalo, Roach tira bàsicament de practicisme a l’hora de dirigir el seu potent trio protagonista i deixa que siguin els personatges i els seus discursos els qui s’anteposin a qualsevol voluntat estètica o aposta narrativa. En tot cas, la pel·lícula té ritme i sí que presenta un treball de muntatge força notable, que facilita el seguiment dels tres fronts que presenta la història. En resum, tendeix a simplificar allò que Aaron Sorkin segurament hauria dut a l’excés. En tot cas, això no significa que El Escándalo escatimi profunditat en el seu tractament. El film aconsegueix explicar amb lucidesa el context, els riscos, les implicacions i les conseqüències de l’escàndol que van destapar aquestes periodistes.\nLa dimensió del trio protagonista contribueix que El Escándalo agafi més volada de la que hauria pogut assolir. Cal destacar Charlize Theron i Nicole Kidman, que saben donar a Megyn Kelly i Gretchen Carlson -amb les quals es mimetitzen sorprenentment gràcies al maquillatge- una especial presència. A més, converteixen el perfil de dona preferit per Roger Ailes (un John Lithgow també magnífic) en el seu pitjor malson. Només cal veure els plans una mica oberts de la redacció per a entendre com funcionen les coses allà dins quant a contractació femenina, cosa que se suma al retrat del propi Ailes que el film construeix des d’un bon inici. I de seguida queda clar que ell i la seva repugnant actitud són els perpetradors de tot plegat, però també és evident que el sistema, el funcionament de les coses allà dins, s’ha convertit en l’ecosistema ideal perquè ho pugui fer sense cap oposició. El Escándalo no són tant, doncs, les accions del propi Ailes, sinó la immunitat i l’entorn còmplice amb què sempre havia comptat.\nMés enllà dels casos en concret que explica, el film no té por a l’hora d’embolicar-hi l’entorn polític; en concret, Donald Trump. És possiblement la decisió més arriscada que pren El Escándalo, però també la més necessària. En certa manera, per què ens hauria d’estranyar que a un país on s’escull un president clarament masclista i acusat d’abusos puguin passar aquestes coses? Ja sigui Robert Ailes, o Harvey Wenstein, o d’altres que segurament encara no han sortit a la llum. Si bé és cert que la pel·lícula en alguns aspectes encara hauria pogut anar més enllà, o que a nivell formal també hauria pogut mostrar més personalitat, al final adopta una rellevància prou important. I també es converteix en necessària. Al capdavall, tot i que el combat el representen les altres dues, és el personatge de Margot Robbie al qui El Escándalo apel·la més directament: la que creia que això funcionava així i no s’hi podia fer res, però acaba veient que les coses es poden canviar.


La ciclista catalana Maribel Moreno, primer cas de dopatge als Jocs de Pequín\nLa ciclista Maribel Moreno, establerta a Sabiñánigo però natural de Ribes de Freser, ha protagonitzat el primer cas de dopatge dels Jocs Olímpics de Pequín. La catalana havia tornat al seu poble hores després d'aterrar a la capital xinesa al·legant una crisi d'ansietat, segons el comunicat fet públic per la Federació Espanyola de Ciclisme. Aquesta matinada, però, el Comitè Olímpic Internacional ha anunciat que Moreno va donar positiu per EPO en un dels controls que li van fer a la Vil·la Olímpica i que per això l'ha exclosa dels Jocs.\n11/08/2008 - 08.07 Actualitzat 12/12/2008 - 13.19\nMaribel Moreno era la principal basa de l'equip espanyol de ciclisme per a la prova en ruta. Als seus 27 anys, la corredora acumula un palmarès brillant que inclou un campionat d'Europa i quatre d'Espanya, un d'ells en la prova contrarellotge. Aquesta temporada ha estat cinquena al Tour de França i tercera a la Volta a El Salvador.\nEspanya torna a la llista negra\nFeia 20 anys que un esportista de la delegació espanyola no donava positiu en uns Jocs Olímpics. Els últims havien estat Fernando Mariaca i Jorge Quesada a Seül 88, i abans el ciclista Jaime Huélamo a Munic 72. Per tant, el cas de Maribel Moreno és el quart sense comptar que en les Olimpíades d'hivern del 2002 va tenir lloc el positiu de l'esquiador de fons Johann Muehlegg.\nLissavetzky lamenta la "irresponsabilitat" i aplicarà la llei "amb duresa"\nEl secretari d'Estat per a l'Esport, Jaime Lissavetzky, ha dit que el positiu de Maribel Moreno li sembla "lamentable" i ha anunciat que aplicarà "amb tota la duresa" la llei antidopatge. "És una irresponsabilitat. Si es confirma el positiu, demanaré a la Federació Espanyola de Ciclisme una investigació per esbrinar qui ha subministrat la substància a l'esportista. Arribarem fins al final", ha sentenciat.\nCasper va donar positiu al Tour, segons "L'Équipe"\nMoreno, primer dopatge


Javi García - Un pas enrere en transparència i participació | La torre del Palau\nÉs a dir, s'han saltat la normativa municipal per a retrocedir en uns drets pels quals portem molts anys treballant\nper Javi García, 6 de novembre de 2019 a les 11:17 |\nEl “nou” govern municipal de Ballart amb ERC va començar el mandat amb una contundent declaració d'intencions en quant a la transparència i a la participació. I és que les primeres decisions que van prendre parlen per si soles: canviar l'horari dels plens, passant-los de les tardes als matins, amb el que això suposa per al públic que assisteix a les sessions plenàries; restar competències al ple municipal per a passar-les a la Junta de govern, fòrum on els debats tenen molta menys projecció pública; o deixar a l'oposició fora del Consell de govern del Consorci Sanitari de Terrassa, quan en el mandat passat sí que hi estava representada (i ERC així ho reclamava).\nEn definitiva, un, o millor dit, molts passos enrere en assumptes tan importants que afecten a la credibilitat i a l'afecció de la ciutadania amb les institucions.\nPerò això no era l'única cosa que tenien pensat. Acabem de passar una de les sessions plenàries més importants de l'any: la d'ordenances fiscals i pressupostos municipals per a l'any 2020. Un ple en el qual, malgrat ser públic, no va ser-hi present cap veí (a la sala només hi havia tècnics municipals i periodistes). Hi tindrà alguna cosa a veure el canvi d'horari del ple?\nEn aquesta sessió plenària el govern municipal va practicar l'opacitat com mai. No sols va haver-hi regidors de govern que no van assistir a la sessió (sense justificar-se), si no que la portaveu del govern municipal i màxima responsable política dels pressupostos i les finances municipals es va dedicar a llegir el que li havien escrit i no va saber (o no va poder) respondre a cap de les moltes preguntes que des dels grups de l'oposició se li van plantejar, i que va acabar la seva brillant intervenció dient que no són un govern d'esquerres. No sé si l'Alcalde o el Primer Tinent d'Alcalde estan d'acord amb aquesta afirmació.\nLa pujada del 5% de l'IBI potser és un dels motius pels quals el “nou” govern no vol que se sàpiga el què succeeix al ple. Però, per si no fos prou, l'equip de Ballart ha volgut fer un altre pas enrere en participació. Diu l'article 30, lletra b) del Reglament de Participació Ciutadana, que una de les funcions dels consells municipals de districte (òrgans territorials de participació on estan representades les entitats i la ciutadania) és emetre un informe amb caràcter previ a l'aprovació del Ple de l'Ajuntament sobre el projecte de pressupostos municipals.\nDe fet, l'any passat, l'alcalde Vega va passar fins a dues ocasions per tots i cadascun dels set consells de districte per a plantejar l'escenari pressupostari, recollir les demandes i elaborar el pressupost a partir d'aquí.\nAquest any no esperàvem que això ho fes l'alcalde Ballart (no aspirem a tant), però ni tan sols la responsable política de l'àrea ni ningú del govern municipal ha tingut la voluntat de recollir les opinions dels veïns i explicar la proposta del pressupost i ordenances abans de la seva aprovació. Es podrien haver constituït els consells de districte abans de l'aprovació plenària dels pressupostos, ja que aquests es podrien haver aprovat perfectament al novembre, i els efectes sobre les finances municipals haguessin estat els mateixos. Però no ho han volgut fer així. És a dir, s'han saltat la normativa municipal per a retrocedir en uns drets pels quals portem molts anys treballant.\nAquesta regressió en transparència i participació ha de ser denunciada, més encara en una ciutat com Terrassa, on tenim un teixit associatiu molt potent que cada vegada reclama més participació i l'administració municipal de la qual està més que preparada per a donar resposta a aquestes demandes, gràcies a la voluntat i a la qualitat del personal municipal que porta anys treballant en aquest matèria. És una llàstima que, a causa de la voluntat política d'aquest govern, estiguem fent aquests passos enrere en transparència i participació, però nosaltres no deixarem de denunciar-lo.


L'andreuenc Fede Sardà, premiat per una trajectòria de Peter Pan | L'Exprés de Sant Andreu\nL’andreuenc Fede Sardà, premiat per una trajectòria de Peter Pan\n30 de novembre del 2017 Andreuencs L'Exprés de Sant Andreu\nFins a 20.000 concerts acumula a l’esquena. Si més no, Fede Sardà continua sent com un nen. Un Peter Pan quan cau davant d’una taula de mescles. De fet, serà amo i senyor de la nit del dimarts 5 de desembre, quan tot l’Envelat de Festa Major balli al ritme de la seva música. A la sala Luz de Gas ja ho fa des de fa anys (i a bodes com la de l’exjugador del Barça, Xavi Hernández, també).\nSi més no, aquest dijous passarà a ser una data dolça per qui va ser veí de Sant Andreu de Palomar. Minuts abans de punxar a l’Envelat, rebrà el Premi ARC de la Indústria Musical del Directe per la seva trajectòria professional. Un reconeixement en forma de guardó que se li entregarà just abans de començar a punxar a Sant Andreu. En aquest cas, l’escenari serà el Mercat de les Flors des d’on els seus companys de professió li facin entrega del premi.\nTal com destaquen els responsables dels Premis ARC, Sardà es tracta d’un “brillant gestor i programador, estimat per tot el sector i fins i tot per la premsa i la seva família televisiva” [és germà dels també de l’actor i tertulià Xavi Sardà i l’actriu i artista Rosa Maria Sardà]. De fet, la seva carrera es compta per èxits. Entre els quals, un de mític: fa 32 anys va ser el responsable del concert organitzat per la revista Rockdelux a la platja de Gavà amb Loquillo, El Último de la Fila i La Fura dels Baus, entre altres conjunts musicals.\nSi més no, el caràcter de Sardà destaca sobretot per com ha dirigit sala Luz de Gas i altres mítiques discoteques com Sala Berlín, Tropical, Up & Down, la Tierra o l’Otto Zutz, discoteca amb la qual va arribar al més alt del panorama musical. Un món on no només és referència mundial. Tal com va relatar en una entrevista amb L’Exprés de Sant Andreu, l’andreuenc té altres facetes amagades com ara posseir un títol de campió d’Espanya de ping-pong, col·laborar actiu amb diverses ONGs com la del Pare Manel o ser un informàtic empedreït. Tal com va confessar en el seu moment, de ben segur que morirà treballant (però feliç).\nFotografia | Fede Sardà / ARC – Associació de Representants, Promotors i Mànagers de Catalunya\nTags: fede sardàFesta MajorMúsica\nNotícia anterior Notícia anterior: Així serà l’ampliació de l’Escola Ignasi Iglésias\nNotícia següent Notícia següent: La Festa Major Reivindicativa torna a canviar d’ubicació


Creacions per a produccions d'Objectora\nDes de la seva creació el 2018, Objectora ha dissenyat i desenvolupat diversos espectacles de narració visual. Per a aquest espectacles, la seva directora artística, Sònia Gardés, ha dissenyat i creat tots els elements de teatre visual, des de l'atrezzo i vestuari fins a les titelles.\nPer a l'espectacle en pre-producció de Cutting Edge, Objectora va treballar en el disseny i creació de la titella i el vestuari de la bruixa i l'heroi. Objectora va dissenyar i crear també el vestuari i cabells de la princesa, feta per Karolina Anuskiewicz, una estudiant a qui Sònia Gardés va fer de mentora.\nde l'Abbey Theatre, assisting Gavin Glover\nL'odissea de Bloom és una explosió de música en directe, titelles, dança, clown, barrets de bombí i kazoos. Es tracta d'Ulisses com no l'havies vist mai, un homenatge teatral superb a les cròniques de Joyce de la vida a Dublín i la millor novel·la de tots els temps. Creada pel director de l'Abbey Theatre, Graham McLaren, la nostra producció és absurda, brillant i plena de diversió.\nDragon Quest és un espectacle misteriós i espectacular creat especialment pels boscos de Monikie Park. La tecnologia, que mostra itinerants mosques, fades i follets apareixent dins el bosc mateix de Monikie, va ser la primera en utilitzar Realitat Augmentada en un espectacle en directe.\namb Enric Porta\nSònia Gardés va treballar com a co-creadora de Minairons PT amb Enric Porta, creant titelles de gran escala i escenografies per Mercat Romà de Iesso entre el 2012 i el 2014.\nCircus Cabaret és un espectacular i variat sopar-espectacle en directe que inclou cabaret, burlesque, krumping, electro salsa, aeris, projeccions i dibuix en directe. Tot seguint dos personatges onírics, l'espectacle invita el seu públic a un viatge en el temps a través dels seus diferents estils i etapes, des del modernisme de Barcelona fins l'electro salsa contemporània.\nde Terror Molins\nEl Festival de Cine de Terror de Molins de Rei ofereix cada any una sel·lecció temàtica de les millors pel·lícules, curtmetratges i històries de terror.\nSònia Gardés és una maquilladora, escultora i dissenyadora i creadora de vestuari titulada i amb anys d'experiència en aquests sectors. Durant la seva carrera, ha estat part de múltiples projectes personals, artístics i professionals per a clients independents i per a la seva pròpia formació. Podeu veure'n una sel·lecció en aquesta secció.


Las clínicas veterinarias apoyan el proyecto del ADN canino\nTotes les clíniques veterinàries de Mislata col·laboraran amb l’Ajuntament en el projecte de l’ADN caní\nL’alcalde de Mislata, Carlos Fernández Bielsa, ha celebrat una reunió interdepartamental amb tècnics i regidors de totes les àrees implicades en l’engegada de l’ADN caní, el projecte pioner amb el qual l’Ajuntament pretén acabar amb els excrements en la via pública. La trobada tenia com a objectiu coordinar tots els detalls d’un dels projectes més ambiciosos d’aquesta legislatura i que per la seua rellevància social ha generat molta expectació en la ciutadania, tinguen o no mascotes a casa.\nDe la reunió ha eixit l’anunci que les cinc clíniques veterinàries de Mislata han donat el seu vistiplau al projecte i s’han compromés a col·laborar en la creació del banc d’ADN realitzant als cans les proves genètiques. Es tracta d’unes senzilles analítiques que els amos de mascotes estan obligats a realitzar, tal com estableix l’Ordenança Municipal de Tinença i Protecció dels Animals Domèstics. Aquestes proves es podran fer en qualsevol de les cinc clíniques veterinàries de Mislata: Tropical Manises, Guaus i Miaus, Clínica Mislata, Aintana i Monvet.\nL’Ajuntament de Mislata ha decidit subvencionar les proves genètiques, assumint íntegrament el seu cost, als propietaris dels gossos ja inscrits en el cens municipal o que els inscriguen abans de final d’any. Dilluns que ve dia 14 de novembre es començaran a repartir uns vals per a beneficiar-se d’aquestes proves gratuïtes en qualsevol de les clíniques veterinàries de la ciutat. Aquests tiquets es distribuiran fins a final d’any. A partir de l’1 de gener de 2017, les proves genètiques correran per compte dels propietaris.\nLa mostra d’ADN que s’extrau en aquestes senzilles proves servirà per a poder associar els excrements trobats en la via pública amb l’amo del gos responsable d’aquesta deposició. El personal de Nemasa que realitza la neteja viària, quan detecte un excrement en el carrer, arreplegarà una mostra per a enviar-la al laboratori. Els seus resultats es confrontaran amb el banc genètic per a determinar amb exactitud el nom del gos i el del seu amo. Perquè el procediment tinga validesa, la Policia Local garantirà en tot moment la cadena de custòdia, des de la recollida fins a la seua arribada al laboratori.\nLes sancions per no arreplegar les deposicions fecals són de 200€. A més, els propietaris que no tinguen censats als seus gossos rebran una sanció de 300€ i un termini màxim d’un mes per a complir aquest tràmit de forma obligatòria.\nADN caníADN caninoclínicas veterinariasclíniques veterinàriesmislata Compartir\nLa Ciutat de les Arts i les Ciències i l’Agència Espacial Europea col·laboren de nou en la tercera edició de ‘Pasaporte al Espacio’\nLittle Mix estrena el seu nou àlbum ‘Glory Days’\nL’èxit de la III Edició del Concurs “Pinta al carrer”\nL’exposició fotogràfica ‘NoDónaIgual’ de l’IVAJ ha recorregut dotze municipis de la Comunitat Valenciana\nLa comèdia musical en valencià “Happy End” porta al Teatre Principal l’obra de Bertolt Brecht\nL’Auditori Municipal de Paiporta acull una jornada sobre l’abús sexual infantil


L'enquesta de la versió digital d'El Periódico de Catalunya sobre la Carta financera d'ERC: error o manipulació?\nEn el present article volem analitzar la pregunta d'una enquesta sobre la notícia que té a veure amb la Carta financera d'Esquerra Republicana de Catalunya. L'aproximació no serà política o ètica, que cauen fora del nostre àmbit d'estudi, sinó periodística. Així, volem comprovar si la pregunta de l'enquesta que va fer la versió d'El Periódico de Catalunya el 27 de març s'adiu amb les dades de què disposem o no. En concret, el text de la pregunta era el següent: ¿Li sembla bé que ERC faci pagar quotes als funcionaris encara que no siguin del partit?\n1.1. El País\n1. El nombre de cartes\nLa polèmica sobre la carta financera d'ERC la va destapar El País el 25 de març. Segons aquest diari, "Esquerra Republicana de Catalunya ha enviado decenas de cartas a trabajadores de la Generalitat exigiéndoles el pago de una cuota mensual a una fundación del partido si quieren mantener su puesto de trabajo en la Administración catalana." Pel que fa a la quantitat de cartes enviades, EP parla de "decenas", és a dir, l'abast numèric de les cartes no és elevat. Per exemple, no parla de "centenares".\n1.2. Els destinataris de la Carta financera\nEl mateix dia 25, EP assenyala qui eren els destinataris de la carta:\nLa carta, con diferentes versiones y firmada por el secretario de organización del partido y secretario general del primer consejero de la Generalitat, se ha enviado no sólo a cargos políticos de primer y segundo nivel, sino también a personal laboral no funcionario ajeno al partido y que ya trabajaba en la Generalitat bajo el Gobierno de Convergència i Unió.\nUno de los elementos más polémicos es que esta comunicación también la han recibido personas sin ninguna relación con Esquerra pero que trabajan con contratos de obra o bajo régimen de personal laboral en departamentos dirigidos por Esquerra. Los republicanos cuentan con seis consejeros.\nA partir de les dues citacions queda clar que els receptors de la carta eren càrrecs polítics i empleats que no són funcionaris dels departaments que governa ERC (alguns dels quals ja treballaven a la Generalitat abans que arribés ERC al poder).\nA continuació veurem com recull el testimoni el diari del Grupo Zeta i com presenta la notícia:\n2.1. Els destinataris de la Carta financera\nEl 26 de març EPC afirma que:\nEsquerra Republicana de Catalunya (ERC) va adjuntar, en la correspondència dirigida als empleats de la Generalitat sense militància política però que la direcció del partit considera que formen part del col.lectiu que té l'obligació de transferir-li part del seu sou, una carta en què els reclamava que ingressessin en l'estructura de la força independentista.\nEn un primer momnet, la utilització de l'article definit aplicat a "empleats de la Generalitat sense militància política [a ERC]" pot fer creure que el nombre de destinataris de la Carta financera és molt nombrós. Tot seguit, però, aquest abast es redueix en gran part perquè el text diu que són els empleats de la Generalitat sense militància política a ERC "que formen part del col·lectiu" que ERC creu que tenen l'obligació de pagar. Ara, l'abast dels receptors de la carta es redueix considerablement perquè EPC parla d'un "col·lectiu". Per tant, no es tracta del conjunt d'empleats de la Generalitat.\nMés endavant, queda clar l'abast dels receptors:\nL'enviament de cartes per part d'ERC exigint pagaments a empleats de la Generalitat que en molts casos no són militants republicans va irritar ahir la resta de partits, tret del PSC.\nLa utilització del sintagma nominal indeterminat "empleats de la Generalitat" deixa clar que els receptors de la carta no són la totalitat dels treballadors de l'esmentada institució.\nEl 27 de març, EPC també dóna aquesta versió restringida dels fets:\nL'últim consell nacional d'ERC, celebrat el 18 de març passat, va aprovar per unanimitat una proposta de resolució relacionada amb la polèmica manera de finançament d'Esquerra, amb la qual qualsevol persona escollida pel partit per treballar a la Generalitat, sigui militant o no, ha d'abonar una part del seu sou a la formació independentista sota amenaça d'acomiadament.\nEPC parla de "qualsevol persona escollida pel partit". És evident que no és tracta doncs, de la totalitat d'empleats de la Generalitat.\n2.2 El nombre de cartes\nDe fet, més endavant, EPC quantifica la gent que ha rebut la carta:\nEl mateix Vendrell reconeixia divendres passat que 37 dels 209 càrrecs i empleats (al seu entendre obligats a pagar) encara estaven pendents de regularitzar la seva situació.\nÉs a dir, segons aquesta versió d'EPC, han rebut la carta 209 persones. Aquesta dada, però, no coincideix amb la d'EP:\nTambién ha indicado que a los 209 cargos de designación política dependientes de ERC se les hace firmar la aceptación del código ético y la carta financiera del partido, en los que se prevén aportaciones económicas proporcionales a sus ingresos, pero ha admitido que se han podido enviar más "cartas" de las que se debía.\nCom es pot veure, les xifres d'ERC i EP no són les mateixes: EPC afirma que l'han rebuda 209, mentre que EP afirma que els 209 són les persones que tenen càrrecs de designació política, als quals s'ha d'afegir les persones sense càrrec.\n3. La modificació del text de la Carta financera\nEPC explica el següent sobre aquesta modificació:\n¿Què diu, en resum, el text aprovat al consell nacional? El primer punt recorda, encara que amb llenguatge més clar i directe, el contingut de la ja vigent carta financera d'ERC. El text insisteix, en definitiva, en el fet que "qualsevol persona (...) que sigui beneficiada a nivell salarial per la designació, proposta, contractació, ascens o augment d'atribucions fet a instàncies d'ERC o per un càrrec públic electe o designat pel partit, s'haurà de sotmetre a la carta financera". Deixa clar que per pagar no cal ser militant. Per exemple, un funcionari que pugi per decisió d'ERC o d'un càrrec públic del partit haurà de pagar en la part proporcional a l'augment que experimenti la seva nòmina.\nAquí torna a quedar clar que la Carta financera no afecta tots els funcionaris de la Generalitat, sinó només aquells que han ascendit i, des d'una perspectiva econòmica, només en aquella part del salari que ha augmentat.\nAquest text és una versió suavitza respecte del que pretenia Xavier Vendrell, el secretari d'organització, segons que explica EP del 27 de març:\nEl secretario de organización, Xavier Vendrell, introdujo esta modificación [a l'apartat dels estatus sobre la Carta financera] en una reunión en la que las bases le impidieron someter a votación otro punto que endurecía y ampliaba a cargos técnicos y funcionarios de áreas gobernadas por ERC la obligación de pagar cuotas. [...]\nPero a pesar de establecer estos cambios en la Carta Financiera, el secretario de organización y finanzas no logró el apoyo suficiente para introducir otra modificación que, de haberse aprobado, abría la puerta a cobrar también a funcionarios.\nEl segundo punto de la resolución, que saltó del articulado sin ni siquiera someterse a votación reza: "Nadie podrá ampararse en la condición de no afiliado, técnico o en el carácter de su relación laboral o funcionarial a efectos de no cumplir con los compromisos y el espíritu de la Carta Financiera". Es decir, la cuota obligatoria se pretendía ampliar de los altos cargos y los empleados también a los funcionarios.\nSegons EP, Vendrell pretenia cobrar la Carta financera a "funcionarios de áreas gobernadas por ERC", però aquesta modificació no va obtenir l'aval de l'assemblea.\n4. La pregunta de l'enquesta\nRecordem el text de la pregunta:\n¿Li sembla bé que ERC faci pagar quotes als funcionaris encara que no siguin del partit?\nAquesta pregunta no s'adiu amb les dades aportades pel diari que va destapar la polèmica i amb les aportades per EPC. És fals que ERC faci pagar la Carta financera "als funcionaris" de la Generalitat (tot i que no militin a ERC). També és fals que faci pagar la Carta financera als empleats (funcionaris o no) dels departaments que governen.\nCom s'ha vist al llarg de l'article, l'abast dels receptors en cap cas no inclou el conjunt de funcionaris. Per tant, la inadequació de la pregunta es deu a un error en la redacció o a una clara intenció de manipular els fets per tal de perjudicar la imatge d'ERC.


Font de les Tàpies - Viquipèdia, l'enciclopèdia lliure\nFont de biot\n41° 46′ 43″ N, 1° 56′ 06″ E / 41.7785°N,1.93501306°E / 41.7785; 1.93501306\nLa Font de les Tàpies és una font situada en el terme municipal de Calders, a la comarca del Moianès (fins al 2015 a la comarca del Bages).\nÉs a 1,30 km d'Artés, 3,35 km de Navarcles i 4,40 km de Calders. La zona de les Tàpies és coneguda per la cascada de la font, la seva roureda (amb una cinquantena de roures) i la masia de les Tàpies, que és a prop. Pertany al territori del poble rural de Viladecavalls de Calders.\nLa font està situada en una fondalada de gran bellesa, oberta pel torrent de les Tàpies. Quan aquest torrent té un bon cabal, al costat de la font es pot contemplar una cascada d'uns 30 m de desnivell que es precipita sobre un petit gorg. Hi predomina la vegetació pròpia dels indrets humits. A l'obaga que hi ha al nord de la masia, el bosc (format per pins, roures, alzines, boixos, etc.) també és d'una gran bellesa.\nActualment s'utilitza com a zona d'esbarjo. S'hi arriba seguint el sender PR-C 135, amb inici a Artés, o des de la carretera N-141C. En el segon cas, aproximadament al quilòmetre 11 hi ha el trencall de la Colònia Jorba i, a l'altra banda de la carretera, el camí que va cap a les Tàpies. Abans d'arribar a la masia, cal deixar el camí principal i trencar a la dreta. Travessant una roureda i prenent un camí a mà esquerra es baixa fins a la font.\nEs pot accedir a la part superior del salt mitjançant un corriol senyalitzat que hi ha travessant el torrent.\nVallès, F. «La vall de la riera de Calders i les Tàpies». A: Marc Vilarmau i Masferrer, Josep M. Gasol i Piqué, Ramon Solà i Ferrer (coords.). Guia d'espais d'interés natural del Bages. 1a ed.. Manresa: Centre d'Estudis del Bages, 1997. ISBN 8487618340.\nObtingut de «https://ca.wikipedia.org/w/index.php?title=Font_de_les_Tàpies&oldid=17905444»\nLa pàgina va ser modificada per darrera vegada el 18 des 2016 a les 21:11.


Maleosan Inn manado Manado Indonèsia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nMaleosan Inn manadoJalan BW Lapian (Behind LBC Manado), Wenang, Manado, Indonèsia, 95123 - Veure al mapaNotable7,3Basada en3comentarisMaleosan Inn manadoVeure més fotos"nice local breakfast too"ShirleyAustraliaVista interiorVeure més fotosVeure totes les 16 fotosMolt bona ubicació 7,3Veure al mapa7,3UbicacióParticularitats que li encantaranaire condicionattransport hotel/aeroportascensorcafeteria\nVeure les fotosSuperiorVeure: ciutat12 m21 llit extragran o 2 llits ...Fixa les dates per veure preus\nComparar amb allotjaments semblantsSelecció actualMaleosan Inn manadoGriya Sintesa HotelQuint HotelGenio Hotel ManadoValoració dels clientsNotable 7,3 (3 comentaris)Bé 6,9 (81 comentaris)Puntuació dels comentaris 4,8 (28 comentaris)Bé 6,8 (8 comentaris)BarriWenangWenangWenangWenangWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesMés informacióMés informacióMés informació\nDistàncies i informació bàsicaaeroports a prop9 kmAeroport internacional Sam Ratulangi (MDC)estacions de tren i autobús7 kmEstació de Bus Malalayanghospitals i clíniques3,5 kmHospital Bhayangkaracaixer automàtic300 mATM\nSobre l'allotjamentDescripcióTant si es tracta d'un viatge de plaer com si és de negocis, Maleosan Inn manado és una elecció d'allotjament magnífica quan visiten Manado. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Maleosan Inn manado és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix seguretat 24 hores, recepció 24 hores, Zones públiques amb Wi-Fi, aparcament de cotxes, transport hotel/aeroport. L'hotel compta amb 54 precioses habitacions, i totes inclouen televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat. A més, l'oci que l'hotel ofereix assegurarà que tengui molt a fer durant el dia. Maleosan Inn manado és un lloc ideal d'estada pels viatgers que busquin encant, comfort i facilitat a Manado.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxestransport hotel/aeroport Àpats, begudes i refrigericafeteriaRestaurants Serveis i comoditatsservei de bugaderiazona de fumadors Accésascensors'admeten animals de companyia recepció [24 hores]seguretat [24 hores] Disponible a totes les habitacionsaccés a internet (sense fils)escriptoritelevisió de pantalla planaaire condicionathabitacions per a no fumadorsTV satèl•lit/cableconnexió sense fils a internet (cortesia)Pel·lícules sota demanda empolles d'aigua de cortesiaplat de dutxa Idiomes ParlatsAnglèsIndonesi Mostra MenysPolítiquesNens i llits supletorisNens de 0 a 2 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 3 a 12 any [inclosos]Gratuït si s'usen els llits existents.Els hostes de 13 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésInformació útilL'allotjamentNombre d'habitacions: 54


El ï¿½ï¿½valenciï¿½ï¿½ï¿½ï¿½ de lï¿½ï¿½Administracio\nTranscrivim en resum, algunes “perles catalanes” extractades d’un comunicat del Centre Municipal de Cultura de Castello. Com solem fer, subrallem la “perla” i fiquem la traduccio de la paraula en Llengua Valenciana, en negreta.\nVII JORNADES DE CULTURA POPULAR A (EN) CASTELLÓ. LA MÚSICA POPULAR. CENTRE MUNICIPAL DE CULTURA. 26, 27 i 28 DE NOVEMBRE DE 2004\nTal com fem des de fa sis anys, enguany preparem la VII edició de les Jornades de Cultura Popular a (en) Castelló, sota (baix) el títol (titul) de MÚSICA POPULAR, circumscrit a l’àmbit de la ciutat i comarques.\nContem amb (ab o en) alguns ponents que ens han facilitat ja (ya) el títol (titul)… de Rotllo (Rollo) i Canya,… ponències o d’altres (d’atres)…, convidar-te a este esdeveniment (acontenyiment), i, per altra (atra) banda, agrairem molt la teua presència i la comunicació que vulges (vullgues) fer. Les jornades es celebraran els dies 26, 27 i 28 del pròxim novembre (divendres, dissabte, diumenge (dumenge)).\nDins d’uns dies, rebràs el fullet d’impremta (d’imprenta), però, mentestant (mentrestant o mentrimentres),…\nT’adjuntem un extracte de les normes que regeixen (regixen) en l’elaboració de les comunicacions i una bulleta (fulleta) d’inscripció…\nT’agrairíem la teua resposta com més prompte (pronte) millor, és a dir, abans del 17 de novembre.\nUna abraçada (Un abraç).\nHenri Bouché – Director de les Jornades\nIntitut Municipal d’etnografia i cultura popular.\nAtre eixemple de les paraules catalanes que nos imposa l’administracio. Al seu costat hem posat les nostres valencianes. Si foren usades, el grau d’acceptacio en la gent seria molt major. L’actual ortografia oficial en Valencià produix un rebuig natural per no sentir-se nostra.


Els consellers generals de la majoria asseguren que encara els queda “un any de feina” - Altaveu el diari digital d'Andorra\nEls consellers generals de la majoria asseguren que encara els queda “un any de feina”\nEls grups parlamentaris de DA, Liberals i Ciutadans Compromesos afirmen que, per ara, no pensen en eleccions i recorden que, sobre la taula, encara tenen “molt treball acumulat”\n16/02/2022 (16:18 CET)\nUn periodista fa una foto durant la roda de premsa d'aquest matí. Liberals d'Andorra\nAlmenys de portes enfora, els consellers de la majoria (Demòcrates, Ciutadans Compromesos i Liberals) no volen ni sentir a parlar d’eleccions. Preguntats obertament per la possibilitat que les generals s’acabin avançant, ni que siguin al desembre, els parlamentaris han tirat pilotes fora. De fet, han vingut a dir que, si és per ells, al cap tenen que encara els queda “un any” de feina. Per tant, que els comicis serien a inicis de la primavera del 2022.\nFa dies que es parla de quan seran les eleccions. Oficialment, tocarien entre març i abril de l’any vinent. No es descarta, però, que puguin convocar-se abans. De fet, el mateix cap de Govern, Xavier Espot, que és qui té la darrera paraula, va admetre que hi ha la possibilitat de celebrar-la “algun mes” abans del que tocaria.\nPer ara, però, aquests cants electorals no arriben al Consell. O si ho fan, s’evita admetre-ho públicament. “No estem per cabòries de quan acaba la legislatura”, ha afirmat el president del grup liberal, Ferran Costa, en ser preguntat directament per aquesta qüestió. I és que, remarca, “tenim molta feina acumulada i la volem dur a bon port”.\nDe forma similar s’ha expressat la consellera general de Demòcrates per Andorra (DA), Sandra Codina. “Ni en parlem del tema”, ha assegurat, tot recordant que “encara ens queda un any”. I, de fet, és aquest temps el que també ha volgut afirmar que resta des de Ciutadans Compromesos, Raul Ferré. Amb el dit aixecat marcant clarament un u. “És el que queda”, ha comentat.\nPer tant, al Consell, per ara, no es parla d’urnes. O almenys no pas públicament. Ni tampoc, tot i ser preguntats, per quina fórmula tenen al cap per anar als comicis: units, separats, mixta? Asseguren que, de moment, només pensen en el llarg llistat de projectes legislatius que tenen sobre les respectives taules.\nDemòcrates per Andorra (DA)


Isabel Rodríguez reclama aparcar el referèndum: “Haurien d’haver après la lliçó” – CATzona\nIsabel Rodríguez reclama aparcar el referèndum: “Haurien d’haver après la lliçó”\nSense comentaris a Isabel Rodríguez reclama aparcar el referèndum: “Haurien d’haver après la lliçó”\nJa hi ha data per a la la bilateral Estat-Generalitat, el 2 d’agost, i horitzó per a la taula de diàleg, la tercera setmana de setembre. Però hi ha altres coses que, de moment, no es mouen. Per una banda, des de La Moncloa continuen sense haver pres una decisió sobre el decret del conseller Jaume Giró per a les fiances del Tribunal de Comptes. Per altra banda, des de l’executiu central continuen tenint línies vermelles, com és el cas d’un referèndum d’autodeterminació. Així ho ha verbalitzat Isabel Rodríguez, nova portaveu de l’executiu, que ha reiterat en tercer lloc que el president Carles Puigdemont i la resta d’exiliats “han de ser jutjats”.\nEn una entrevista aquest dilluns a la Cadena SER, la també ministra de Política Territorial ha defensat que en la comissió bilateral, que tindrà lloc el 2 d’agost a Madrid, s’hi tractaran els temes “que més importen als catalans”, les qüestions del “dia a dia”, com ara beques o transports. Ha volgut diferenciar-ho molt de l’altre òrgan, la taula de diàleg, que té “un caràcter més polític” i on s’hi abordaran les “reivindicacions” en el marc del conflicte política. Però amb línies vermelles.\nEn aquest sentit, Isabel Rodríguez ha reiterat la negativa a negociar un referèndum d’autodeterminació, com reclamen els partits independentistes que governen Catalunya. “En el marc de la Constitució, hi cap tot; fora d’aquesta, no hi cap res”, ha defensat la dirigent socialista, que ha afegit que el sobiranisme “hauria d’haver après la lliçó“. Ha fet servir els indults per reclamar gestos a la banda de la Generalitat: “El govern espanyol ha fet un gest molt important per la convivència, per sortir del conflicte entre la comunitat autònoma i el país. Ara ells han de fer un esforç també per recompondre la convivència i la concòrdia dins de Catalunya”.\nLa ministra de Política Territorial ha insistit en la importància de la comissió bilateral i en la necessitat de deixar enrere “una dècada de conflicte polític” que, en paraules seves, “ha arribat a les cases i ha trencat famílies i amics”. Ara toca “retrobar-se personalment i social”.\nPreguntada per un hipotètic retorn del president Carles Puigdemont de l’exili, la nova portaveu de l’executiu central ha estat clara i contundent: se li aplicarà “la Constitució i la llei”. Per tant, si els dirigents independentistes exiliats tornen a Catalunya, “hauran de ser jutjats”. De la mateixa manera, també ha estat interrogada pel fons de la Generalitat per a cobrir les fiances del Tribunal de Comptes. Ha reiterat que estan a l’espera dels informes del Consell de Garanties Estatutàries i de l’Advocacia de l’Estat per a decidir si presenten un recurs d’inconstitucionalitat o no contra el decret del conseller Giró. Sense cap novetats.\n← Xantal Llavina presenta la seva mare i li dedica un escrit que fa plorar → Covid | Els ingressos als hospitals no s’aturen: 307 pacients a les UCI


dovetail llança exclusivament la marca de roba de treball per a dona - Dones\nLes comerciants s’alegren: per primera vegada, hi ha una línia de roba de treball duradora i elegant creada específicament per a vostè.\nAdreça vf corp\nSi alguna vegada has intentat trobar roba de treballque s’ajusten als rigorosos de l’ús diari mentre s’ajusten adequadament a la forma femenina, ja sabeu que no hi ha hagut moltes opcions disponibles.\nPerò una marca de propietat femenina amb seu a Oregon vol canviar això. Anteriorment, operant amb el nom de Moxie i Moss Workwear, la companyia va anunciar un rebranding per a Dovetail Workwear i preveu una línia estesa de roba de treball per a dones.\nAmb el rellançament, Dovetail Workwear afirma que serà la 'primera marca exclusiva nacional de roba de treball per a dona'. Mentre que altres marques de roba de treball amb dones en focus són poc freqüents, són fora d’ara. Els pantalons vermells formigues, per exemple, van fundar el 2006 com a marca exclusiva per a dona de pantalons, armilles i molt més fabricats als Estats Units.\nRoba de treball per a dones\nLa col·lecció Dovetails Fall 2018 inclou pantalons utilitaris, salopetes, samarreta de treball i samarretes de punt. I demostrant que entén realment les necessitats dels treballadors, la marca també inclourà accessoris com les genolleres i els guants de cuir.\nA partir d’aquest any, Dovetail passarà del seu model de consum directe a consumidors a ubicacions minoristes d’arreu dels EUA i Canadà. Els propers productes inclouran materials de lona de denim i tela, i van de mides de 000 a 18.\n'Estem realment orgullosos de com ens esforcem per adaptar-nos a tot tipus de dones', va dir el cofundador Kyle Marie Begley en un comunicat. 'Si sou un soldador resistent, un científic del camp o un artista d'estudi, els nostres teixits d'estil ajustats de gran qualitat, i les funcions de butxaca i estampats es tradueixen en totes les parts del dia de la dona.'\nPer celebrar el Dia Internacional de la Dona hem completat cinc dones aventureres imparables i sorprenents. Prepareu-vos per inspirar-vos. Llegeix més…\nDovetail Roba de treball per a dona\nCombinades per una necessitat personal, les dones de Dovetail ho aconsegueixen realment. Kate Day i Kyle Marie Begley van treballar amb la indústria del paisatge per la manca d’opcions de roba de treball. Els seus texans habituals no podien resistir a les condicions humides i brutes, però la roba de treball per a homes no s’adaptava bé.\ndonar una porra\nTrobada una experta en roba Sara Deluca, els tres es van unir per canviar la indústria de la roba de treball. Amb el llançament del pantaló de treball Maven (penseu que Carhartt amb més estil i un ajustament específic per a dones), el trio sabia que li havien tocat un cordó: totes les produccions es van esgotar ràpidament.\nI això no és cap accident. Dovetail treballa estretament amb provadors de camp per desenvolupar productes que realment funcionin. Té com a objectiu combinar durabilitat, estil i funció en tots els productes realitzats.\nLes artistes femenines, treballadores de la construcció, agricultors, mecànics, bombers i altres treballadors ja no han de triar entre treballador i bon aspecte.\nEls pantalons de treball Dovetail comencen a partir de 89 dòlars i les tapes oscil·len entre els 32 i els 89 dòlars. Actualment, tot està disponible a la botiga en línia i la marca preveu una distribució més àmplia en el futur.\nBen posat a prova Dovetails roba de treball per a dones en els propers mesos i en tindrà un informe.\nProjecte de llei de la Nova Casa per simplificar el procés de permís de sòl públic\n10.000 brossa a Twitter


Auxiliar de Biblioteca Ajuntament d’Artà | Activartà\nAuxiliar de Biblioteca Ajuntament d’Artà\n14 Octubre 2014 activarta\tDeixa un comentari\nBARTOMEU GILI NADAL,\nBATLE DE L’AJUNTAMENT D’ARTÀ,\nQue l’Ajuntament d’Artà té previst contractar, a jornada parcial (15 hores setmanals), un/a auxiliar de biblioteca per treballar a la Biblioteca Municipal de la Colònia de Sant Pere, per cobrir aquesta plaça temporalment.\n– Batxillerat, grau mitjà de cicles professionals o equivalent.\n– Coneixements de llengua catalana (mínim: nivell C de la JAC o equivalent).\n-No patir cap malaltia ni defecte físic que impedeixi el compliment de les funcions corresponents.\n-No haver estat separat ni acomiadat, mitjançant expedient disciplinari, del servei a l’Estat, a les comunitats autònomes o a les entitats locals, no trobar-se inhabilitat per a l’exercici de funcions públiques.\n– Experiència en un lloc de feina igual.\n– Formació superior a la requerida relacionada amb biblioteca.\n– Nivell de coneixements de llengua catalana superior al requerit.\n– Del 14 al 21 d’octubre de 2014, a les oficines de l’Ajuntament.\nAmb el currículum s’han d’entregar els documents que acreditin els requisits i els mèrits (experiència laboral i formació) o una còpia d’aquests si es porten els originals, perquè el funcionari que els rep els pugui confrontar.\n-Prova de nivell de coneixements de llengua catalana (per a les persones que no puguin acreditar aquest coneixements): dilluns 27 d’octubre, a les 9h, a la sala de plens de l’Ajuntament d’Artà.\nPer a més informació, telefonau al 971 83 52 67.\nArtà, 13 d’octubre de 2014\nEntrada anteriorCALENDARI DE CONVOCATORIES IBSALUTSegüent entradaResponsables de tienda (zona Manacor-Artà-Cala Millor)


Referència 3432970.S .542\nPack de 2 tangues Urban Lace\nPack de dos tangues de cotó elàstic amb encaix a la cintura i als camals. Línia minimalista i a la vegada femenina. Disponible amb dos colors de moda.\nSamarreta màniga llarga, Basix\nSamarreta llisa 100% cotó, màniga llarga i coll bec. Disseny minimalista amb detall d'una etiqueta de marca a la part inferior, gran qualitat i durabilitat. Combina amb els pantalons de la mateixa col·lecció.\nPack de 2 eslips de cotó orgànic elàstic, compost per un model llis de color blau combinat amb model estampat amb tons blaus i un toc de taronja. Cintura amb goma i nom de la marca.


Quines diferències existeixen entre un disseny industrial i una patent o model d'utilitat?\nDe vegades, és difícil diferencia el disseny industrial de la patent. Com hem dit, el disseny industrial busca la protecció de l'aparença externa (ornamentació). Per contra la patent protegeix la solució tècnica a un problema tècnic concret. Un exemple clar de patent i no de disseny és el cas del clip.


IB3N | Ja està controlat l'incendi de Portugal\nIB3 Notícies > món > Ja està controlat l’incendi de Portugal\nJa està controlat l’incendi de Portugal\nMés de 1.200 efectius fan encara feina per evitar que el foc es reactivi\nLes autoritats portugueses donen ja per controlat l’incendi de Gois, al districte de Coïmbra. Era el darrer focus que romania actiu del devastador foc declarat el passat dissabte al centre del país, on han mort 64 persones i més de dues-centes han resultat ferides. Els més de 1.200 efectius terrestres que hi han fet feina durant tota la matinada per combatre les flames han començat ara les tasques per evitar eventuals reactivacions. La Fiscalia ha obert una investigació per aclarir si va ser o no intencionat.\nEl Partit Laborista guanya les eleccions a Austràlia\nEl país ha celebrat aquest dissabte les eleccions federals\nEl president ucraïnès creu que els moviments russos "no són només accions militars" i que hi ha "un intent deliberat...


L’Alemanya de Ter Stegen, a la final de la Copa Confederacions\nEl porter blaugrana s’ha classificat després que la selecció alemanya s’hagi desfet de Mèxic per 4-1\nTer Stegen disputarà aquest diumenge la final de la Copa Confederacions amb la selecció d’Alemanya després d’imposar-se a Mèxic a les semifinals (3-0). El porter blaugrana disputarà la seva primera final amb la selecció absoluta que no ha patit per segellar el triomf. I és que als vuit minuts de partit Goretzka, amb un doblet, ha fet els primers gols alemanys. Un resultat que s’ha ampliat a la segona meitat amb el tercer de Werner.\nQuan semblava que el partit finalitzaria amb aquest resultat, en els últims dos minuts de partit Mèxic ha marcat un golàs des de fora de l’àrea en una falta picada de manera ràpida i en què Ter Stegen res ha pogut fer. El porter blaugrana ha realitzat una gran actuació durant tot el partit i ha intervingut amb èxit en moltes accions. Alemanya, però, ha fet el quart abans del final per sentenciar el passi.\nEl combinat de Joaquim Low intentarà aixecar el títol de campió davant la selecció de Xile de l’exporter blaugrana Claudio Bravo que va ser protagonista en la tanda de penals davant Portugal a l’aturar-ne els tres llançaments. D’aquesta manera, aquest diumenge Ter Stegen posarà punt i final a una temporada exigent i desconnectar per carregar les piles i tornar a la disciplina del FC Barcelona.


La Biblioteca d’Artesa de Segre acull l’exposició “A pencar!”\n“A pencar!”, una exposició centrada en el món del treball als llibres infantils i juvenils, pretén fomentar la lectura entre els més infants, és per això que alumnes de l’escola Els Planells han estat els primers en visitar-la\nAmb l’objectiu de fomentar la lectura entre els escolars, la biblioteca d’Artesa de Segre acull l’exposició “A pencar!”. Aquesta, centrada en el món del treball als llibres infantils i juvenils, recull una selecció de llibres sobre el món laboral per tal que, a través d’aquesta vessant, els infants puguin descobrir la passió per la lectura. Alumnes de l’Escola els Planells d’Artesa de Segre han estat els primers en visitar l’exposició i descobrir quins són els llibres que hi poden trobar.\nL’exposició, que romandrà a l’Àrea d’activitats de la biblioteca fins el proper 3 de gener, recull tota mena de llibres, des dels més realistes fins aquells més fantàstics, però tots ells engloben una visió del món laboral de la manera més versemblant.


POLÍTICA - 08/07/2019 10:33 / ACN/Redacció\nAquestes són les exigències d'ERC a la presidència del Parlament Europeu\nERC ha demanat a la presidència del Parlament Europeu que reconegui "urgentment" la immunitat d'Oriol Junqueras com a eurodiputat. En una carta a què ha tingut accés l'ACN, l'eurodiputada Diana Riba demana que es prenguin "les mesures oportunes per confirmar la immunitat" de Junqueras d'acord amb l'article 8 del reglament intern de l'Eurocambra.\nPla picat dels eurodiputats Martina Anderson, Matt Carthy, Diana Riba i Pernando Barrena ensenyant les fotos de Carles Puigdemont, Oriol Junqueras i Toni Comín dins l'hemicle del Parlament Europeu.\nEn altres paraules, que si l'Eurocambra no actua, un Estat pot 'de facto' bloquejar la immunitat impedint als parlamentaris europeus electes fer determinats tràmits –com en el cas de Junqueras, que no va ser autoritzat a sortir de la presó per acatar la Constitució i recollir les credencials. Com ja van fer Carles Puigdemont i Toni Comín en la seva carta a Antonio Tajani a finals de juny, ERC exigeix també que es garanteixi la immunitat de Junqueras en base al reglament.\nEn el cas dels eurodiputats electes de Lliures per Europa, la presidència de la cambra va rebutjar prendre mesures i va assegurar que els seus noms no constaven a la llista oficial enviada per l'Estat espanyol a la institució. Arran d'això, els seus advocats van presentar un recurs al Tribunal de Justícia de la Unió Europea, que va denegar garantir-los de forma cautelar la presència al plenari però ara haurà d'entrar a fons en el cas.\nParaules clau: AQUESTES EXIGÈNCIES ERC PARLAMENT EUROPEU


Consulta l’ordre del dia: ORDRE DEL DIA DEL PLE DEL 5 D’OCTUBRE DE 2020\nEl proper dilluns 5 d’octubre a partir de les 20.30 hores tindrà lloc una nova sessió plenària ordinària. L’assistència de públic tindrà l’aforament limitat per tal de mantenir la distància de seguretat. Excepcionalment es celebrarà a l’Espai Jove per tal de tenir més espai disponible. Per a assistir l’ús de mascareta serà obligatori. A la sessió es donarà compte de les línies fonamentals del Pressupost Municipal 2021. Es tracta d’una aproximació teòrica i aproximada al tancament i previsió de pressupost inicial, que es portarà al Ple en la sessió del mes de novembre.\nEl Ple de la Corporació prendrà coneixement de la renúncia de dues regidores per motius personals i professionals. Es tractarà l’acceptació de la seva renúncia i es proposaran dos substituts que s’hauran d’aprovar al proper Ple.\nDos dels punts de la sessió fan referència a proposta d’avocació de la competència per aprovar un expedient de devolució d’ingressos indeguts, afectant a les taxes de recollida i tractament de residus i d’ocupació del domini públic. En cas d’aprovació aquests dos punts faran possible la mesura adoptada per l’Ajuntament de Breda de retornar l’import corresponent a tres mesos a les activitats econòmiques que van quedar afectades pel tancament obligatori durant l’estat d’alarma derivat de la pandèmia de la Covid-19. Per altra banda, en la mateixa línia, es proposarà la suspensió de l’aplicació de la taxa d’ocupació del domini públic per taules i cadires de les activitats de restauració i recreatives durant l’any 2021.\nL’ordre del dia de la sessió conté diversos punts que en cas d’aprovació modificaran diverses ordenances fiscals:\nAprovació provisional de la modificació puntual de l’ordenança fiscal número 5 reguladora de l’impost sobre construccions, instal·lacions i obres: s’augmentaran les bonificacions de les llicències d’obres fins als màxims d’un 95% als punts a) i b) i un 90% al punt d) de l’article 6 de dita ordenança.\nAprovació provisional d’una modificació puntual de l’ordenança fiscal número 8 per expedició de documents administratius: es gravaran les proves de selecció de personal que impliquin la creació d’un tribunal, ja sigui per plaça fixa, interina o temporal. Es grava amb un import de 25 euros per la categoria A1 i A2 i 20 euros per les demés categories.\nAprovació provisional de la modificació puntual de l’Ordenança fiscal número 9 reguladora de la taxa per llicències urbanístiques: es gravarà amb un recàrrec els supòsits d’iniciar obres sense la llicència preceptiva.\nAprovació provisional de la modificació parcial de l’ordenança fiscal 1 reguladora de l’IBI: es bonificarà de la taxa durant 5 anys els habitatges que disposin d’instal·lacions d’autoconsum amb energia solar fotovoltaica. Per altra banda s’aplicarà un recàrrec del 50% de la taxa als habitatges buits (aplicable a partir de 2022).\nAprovació provisional de la revocació i deixar sense efecte la taxa per la prestació dels serveis d’ensenyament del Càntir, escola de música i centre de les arts de Breda CECAMB: es derogarà aquesta ordenança degut al tancament de l’Escola de Música Municipal Càntir.\nAprovació provisional de la modificació puntual de l’Ordenança Fiscal 17 Taxa per la prestació de serveis a les Piscines Municipals: s’equipararà a les persones separades jurídicament o divorciades a les famílies monoparentals per a que accedeixin a les bonificacions del 50% per als adults i del 15% per als menors al seu càrrec que contempla dita ordenança.\nAprovació inicial de la modificació de l’Ordenança reguladora de les tarifes del servei de taller d’activitats recreatives, d’estimulació cognitiva i animació sociocultural: es simplificarà el quadre de preus i s’establirà un preu per hora per tal de flexibilitzar l’ordenança en vies de possibles ampliacions horàries del servei en un futur proper.\nAprovació inicial de l’Ordenança reguladora de les tarifes del servei municipal de distribució d’aigua i clavegueram: corresponent a l’augment anual acordat.\nAprovació de la modificació puntual de l’Ordenança de protecció, control i tinença d’animals al terme municipal de Breda: rebaixa de la sanció de 200 euros per “no evitar la fugida d’animals” a 100 euros, per considerar-la excessiva des de la regidoria de serveis.\nA la sessió també es tractaran dues modificacions de crèdit. La primera, 7/2020 mitjançant crèdit extraordinari, contempla dues noves inversions no previstes: instal·lació d’una estació meteorològica completament informatitzada i homologada per col·locar-la al terrat del Centre Cívic 1 d’Octubre per valor de 5.300€ i un equip de so al Poliesportiu Municipal per valor de 5.700€. Aquests imports sortiran de les partides previstes per la Festa Major i instal·lacions esportives. La segona, 8/2020, mitjançant transferència de crèdit entre partides de diferent vinculació jurídica, contempla una inversió de 7.000€ a la façana del Museu Municipal Josep Aragay i un reforç de 5.000€ a la partida d’atencions benèfiques i assistencials, ja que la previsió inicial no és suficient arran de les conseqüències de la pandèmia. Aquestes quantitats es retiraran de les partides previstes per la Festa Major i la Fira de l’Olla, que es van haver de suspendre a causa de la Covid-19.\nEn l’apartat de mocions, se’n presenten 3: moció manifest dels ajuntaments del Parc Natural del Montseny, presentada pel grup municipal d’ERC; moció de rebuig a la decisió del Tribunal Suprem d’inhabilitació del President de la Generalitat de Catalunya, presentada conjuntament pels grups d’ERC, JXCAT i CUP i Moció en suport de la iniciativa legislativa popular de proposta de llei de declaració del Parc Natural del Montseny, de paratges naturals d’interès nacional i de reserves naturals integrals, presentada pel grup de la CUP.


Els comuns crearan una agència tributària comunal el 2016 - FÒRUM.ad\nEl 02/12/14 21:53\nEls comuns es refermen en la intenció de crear una agència tributària comunal el 2016 i asseguren que només accediran a integrar-se en una d’àmbit nacional si hi ha una negociació i s’arriba a un pacte amb el Govern. Avui, després de la reunió, els cònsols han afirmat que l’agència única no se’ls pot imposar perquè es contradiria la Constitució. També han demanat un ajornament de l’entrada en vigor de la llei de bases tributària en els aspectes que els afecten fins gener del 2016.\nEl comuns crearan una agència tributària única comunal i després decidiran si s’integren en una d’àmbit nacional. Així ho han explicat després de la reunió de cònsols celebrada aquest mes a la Massana i en la qual han tractat l’adaptació dels comuns a la nova llei de bases d’ordenament tributari.\nEls comuns asseguren que la Constitució, en base al principi d’autogovern, els dóna la llibertat de decidir com volen gestionar els recursos tributaris. Matisen, a més, que si s’arriba a crear una agència tributària única nacional hauria de ser bicèfala. Així ho han indicat els cònsols de la Massana i d’Andorra la Vella, David Baró i Rosa Ferrer. La cònsol de la capital afirma que després de crear una agència tributària comunal, les corporacions decidiran si s’incorporen o no a una agència tributària única. Assegura, però, qie “serà una decisió voluntària i no per imposició perquè si és per imposició s’ha de modificar la Constitució”.\nEls cònsols asseguren que necessiten un any de temps per adaptar-se a la nova llei, per modificar les ordinacions comunals i reglaments i harmonitzar els procediments per tal d’oferir seguretat jurídica. Per això demanaran que l’entrada en vigor de la llei en els aspectes que afecten els comuns s’aplaci fins el gener del 2016. Ho demanaran a la comissió legislativa de finances i al grup parlamentari demòcrata, amb qui es reuniran aquesta setmana.\nNotícia Anterior: El Cercle de les Arts i de les Lletres lliura els premis Arts Andorra\nSegüent Notícia: La discapacitat a la nostra societat\nmare meva, quina por fa el senat andorra.


This post is also available in: Spanish English German French Norwegian Bokmål Swedish\nTeles UPF80+ per a la seua màxima protecció\nUPF indica el nivell de protecció d'un producte davant els rajos ultraviolat segons la Normativa Europea UV Standard 801. Y UPF 80+ és el nivell màxim de protecció contra els rajos ultraviolats que existeix en el mercat. Tots els tendals i sistemes de protecció solar de Toldos Guardamar estan dissenyats amb teixits que integren UPF80+, el màxim nivell de protecció possible, per la qual cosa tots i cadascun dels nostres productes estan fabricats per a garantir el màxim nivell de protecció dels nostres clients.\nLes teles amb les quals fabriquem els nostres tendals i sistemes de protecció solar a més d'integrar la màxima protecció davant els rajos UVA, estan elaborades amb materials de primera i sense deixar de costat el disseny, la qual cosa ens permet crear un producte sobre la base de les nostres tres premisses: qualitat, disseny i protecció.\nEn Toldos Guardamar cuidem de vostè, cuidem dels seus, acoste's a les nostres instal·lacions a triar el disseny tèxtil del seu nou tendal. En la nostra seu de Sant Fulgenci, Alacant, podrà veure el nostre ampli mostrari de teixits creats per a cuidar de la seua salut i protegir-lo del sol.\nTrie el seu tendal, així de fàcil\nQuina zona li agradaria protegir?\nTerrassa i jardí" />\nFinestres i balconades" />\nTreballs especials" />\nToldos Guardamar, tendals per a tot tipus d'espais. La seua empresa de tendals i sistemes de protecció solar de confiança en la província d'Alacant. Producte 100% espanyol amb 3 anys de garantia.


Treballadors dels sectors industrial i constructiu tornen a la feina amb incerteses sobre la seguretat sanitària i jurídica - Garrotxa Digital\nComentaris tancats a Treballadors dels sectors industrial i constructiu tornen a la feina amb incerteses sobre la seguretat sanitària i jurídica\nA primera hora del matí, voluntaris de Protecció Civil distribuïen a l’estació d’autobusos d’Olot les 10.000 mascaretes aportades des de la conselleria d’Interior per als treballadors que usen el transport públic. Ho faran avui i demà i després, l’administració valorarà si n’ha de seguir repartint.\nIrene Brum, auxiliar clínica: El que trobo més important són les mans, la distància i clar la mascareta també ajuda.\nAquest matí es repartia mascaretes, per exemple, a aquests treballadors, amb destí a un únic centre de treball, que, curosament, no compartien parelles de seient per extremar les mesures de protecció.\nCarme Garcia, treballadora: Perquè tothom té la seva mascareta, líquid desinfectant, mantenim les distàncies…però hi ha molta gent per aquí que no en tenien. Ha anat molt bé que els de Protecció Civil reparteixin mascaretes.\nPep Berga, alcalde d’Olot: El que també hem fet, a les línies de TPO, també s’hi ha situat un voluntari de Protecció Civil repartint mascaretes. Aquestes mascaretes són pel transport, però després les empreses, petites, mitjanes o grans empreses, han de proporcionar als seus treballadors els elements de protecció. Teníem poc temps a localitzar si hi havia empreses que tenien un transport propi, hi ha un parell d’empreses càrniques que sí que el tenen, i ens hem posat en contacte amb ells per que els hi arribés el material.\nAquest matí també ha tornat l’activitat al sector de la construcció. Promotors i constructors s’afanen a dotar els treballadors amb la protecció necessària, per tornar a una activitat que consideren econòmicament necessària.\nDomingo Carricondo, encarregat d’obra: Jo ja sé que hi ha moltes morts i que és complicat, però es que malament rai si no arranquem. Ho passarem molt malament i al 2008 ja ho vam passar malament. Suposo que s’ha d’equilibrar una mica les coses.\nEl Cercle Euram Garrotxa veu bé des d’un punt de vista econòmic el retorn de l’activitat en alguns sectors, malgrat la demanda interna es mantingui paralitzada. Dins la prioritat que mereix la seguretat dels treballadors, consideren que l’Estat genera inseguretat en el sector agrari quan segons decret, deixa a l’empresari la càrrega de la prova de possibles contagis en el lloc de treball.\nÒscar Rodríguez, president Cercle EURAM Garrotxa: Voldríem la falta de previsió del govern espanyol. Molta incertesa per part de l’empresari quines conseqüències comportarà les futures demandes que provinguin dels treballadors que s’hagin pogut contagiar al lloc de treball sense que hagi pogut demostrar-ho.\nEl Cercle Euram Garrotxa considera que la distribució de material per part de l’Estat continua sent insuficient.\nPel que fa a les roses, enguany es preveu un increment d’un 20% de les vendes respecte l’any passat segons el Mercat de Flor de Catalunya. Aquest 2015 a Olot hi ha 70 parades d’entitats entre el Firal i rodalies que venen roses i complements per recaptar…\nEls aparcaments de la zona volcànica tornen a registrar ocupacions notables després del confinament municipal del cap de setmana\nTot i no arribar al 50% als voltants de les 11 del matí, es preveia que al mgdia l'aparcament de Can Serra de Santa Pau s'acostés a la plena ocupació s'arribés. Es tracta d'un bon exemple del que serà l'activitat turística del Parc Natural pel que queda…\nBen bé als peus del Santuari de la Salut, als camps dels Estaldats, a Sant Feliu de Pallerols, es va dur a terme aquest diumenge un esdeveniment imprescindible pels amants del motor: la Xafarrocs, que enguany arribava a la sisena edició amb dues jornades que…


Les dèries de Clio: La casa del Comisario Montalbano\nLa casa del Comisario Montalbano\nNo us fa una sana enveja el Comisario Montalbano saltant des de la seva terrassa a la sorra de la platja per nedar una estona abans d'anar a resoldre l'assassinat del dia?\nLa casa existeix i està ubicada a Punta Secca, a tocar Marina di Ragusa.\nA les novel·les d'Andrea Camilleri el comisario Montalbano viu a la població de Vigata, a la província de Montelusa. En realitat són noms inventats que corresponen a la població de Porto Empedocle, a la província d'Agrigento, d'on és originari Andrea Camilleri.\nTal com està avui dia Porto Empedocle no queda res de la població rural dels llibres de Camilleri, per això les localitzacions a la sèrie de TV s'han fet a diverses poblacions del sud est de l'illa de Sicília\nEl far està al costat de la casa de Montalbano.\nPunta Secca té un aire més turístic del que sembla representar a la sèrie de TV, però què hi farem, és la màgia del cinema.\nPublicat per Les dèries de Clio a 14:00\nEtiquetes de comentaris: novel·la, Sicília\nUn vídeo de la Batalla d'Almansa\nEl taller pictòric dels Gascó, al segle XVI\nConferències sobre en Bach de Roda\nLa maternitat d'Elna torna a obrir les portes al p...


Antonio Martín Beaumont - Viquipèdia, l'enciclopèdia lliure\n6 març 1957 (64 anys)\nDiputat a les Corts de Castella i Lleó\n31 de maig de 1983 – 14 d'abril de 1987\nFou un dels sol·licitants del Premi Nobel de la Pau per a Joan Carles I\nPartido Popular[cal citació]\nCircumscripció electoral: Palència\nAntonio Martín Beaumont (Madrid, 6 de març de 1957) és un politòleg, periodista, escriptor, analista polític en radi i televisió i columnista en premsa espanyol. És l'actual director d'El Semanal Digital.\nEn 1979 va començar una carrera política que el va portar a ser el tercer president nacional de Nuevas Generaciones d'Alianza Popular (AP), darrere Loyola de Palacio i Alejandro Martín Carrero. Durant el seu període al capdavant de l'organització juvenil del partit de Manuel Fraga (1979-84) va viure els delicats moments de l'intent cop d'estat de 1981 i va ser un dels membres de la comissió organitzadora de la gran manifestació que el 27 de febrer va recórrer els carrers de Madrid, darrere del lema “Per la llibertat, la democràcia i la constitució", en repulsa de l'intent colpista. També va participar en la redacció del manifest llegit al seu terme per la periodista Rosa María Mateo. Dies després, al costat dels dirigents juvenils de UCD (Ramón Álvarez de Miranda), PSOE (Quico Mañero) i PCE (Josep Palau), va sol·licitar el Premi Nobel de la Pau per al rei Joan Carles per "la seva valuosa contribució a la democràcia en enfrontar-se al cop". Els quatre dirigents juvenils van ser rebuts pel Rei una setmana més tard al Palau de la Zarzuela en mostra d'agraïment per la ferma actitud mantinguda en aquelles hores al capdavant de les joventuts dels majors partits polítics espanyols. Va ser vocal del Comitè Executiu Nacional d'AP, secretari general del partit a Castella i Lleó i diputat autonòmic i portaveu del Grup Popular a les Corts de Castella i Lleó entre 1983 i 1987.\nDes de fa més de vint-i-cinc anys està dedicat a la comunicació i el periodisme. En 1987 es va incorporar com a director de Comunicació i Organització a una de les societats espanyoles del Grup Generali. Deu anys després, en 1997, participa en la fundació de la revista Prometeo, on exercí tasques de corresponsal polític i més tard de redactor cap. En 1999 va fundar El Semanal Digital, un dels primers periòdics digitals en Espanya, que dirigeix des de llavors, diari guardonat en 2011 amb el Premi PR al millor periòdic espanyol en internet. Va ser president de l'Escola de Recerques Socials per a la Civilització Europea i ha impartit seminaris i cursos sobre periodisme digital en la Universitat Complutense de Madrid, la Universitat Carlos III de Madrid, la Universitat Rei Joan Carles i la Universitat Catòlica d'Àvila.\nColumnista de La Razón durant set anys i de La Gaceta de la Iberosfera i la revista Época-Siete Días. Col·labora habitualment com a analista en mitjans radiofònics com la COPE i RNE. També participa com a analista en diferents programes de televisió de La Sexta (Al rojo vivo (des del 2011)  i La Sexta Noche (des del 2013)), Intereconomía TV, El cascabel (des del 2014) i Más claro agua (des del 2014) a 13TV, "Hoy en Madrid" a Onda Madrid, Diario de la noche a Telemadrid i No nos moverán a Castilla-La Mancha Televisión (des del 2013).\nEn 2010 va publicar la primera biografia de la secretària general del PP, María Dolores de Cospedal. Aquest assaig polític i biogràfic va ser publicat per l'editorial LibrosLibres, i titulat "Cospedal. La reina de la Torre de Marfil", del que es van vendre tres edicions.\nÉs pare de l'actual diputada del PP María Martín Revuelta.\n↑ Antonio Martín Beaumont, Periodista a periodistadigital.com\n↑ El Semanal Digital, entre los diez medios nativos más leídos Arxivat 2013-07-26 a Wayback Machine. elsemanaldigital.com\n↑ Dos años de debate, dos años de 'Al Rojo Vivo', La Sexta\n↑ ¿Cuáles son las aspiraciones reales de Esperanza Aguirre?, La Sexta\n↑ La reina en la Torre de Marfil a La Casa del Libro\nObtingut de «https://ca.wikipedia.org/w/index.php?title=Antonio_Martín_Beaumont&oldid=26253039»\nDarrera modificació: 5 feb 2021 a les 17:43\nLa pàgina va ser modificada per darrera vegada el 5 feb 2021 a les 17:43.


KYRIAD ROUEN SUD - Val de Reuil Val-de-Reuil França - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Val-de-Reuil.\nRuelle du Coin des Saules, Val-de-Reuil, Val-de-Reuil, França, 27100 - Veure al mapa\nTé alguna pregunta per a KYRIAD ROUEN SUD - Val de Reuil?\nMés informació sobre KYRIAD ROUEN SUD - Val de Reuil\nTant si es tracta d'un viatge de plaer com si és de negocis, KYRIAD ROUEN SUD - Val de Reuil és una elecció d'allotjament magnífica quan visiten Val-de-Reuil. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nA KYRIAD ROUEN SUD - Val de Reuil, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, instal.lacions per a minusvàl.lids, Zones públiques amb Wi-Fi, aparcament de cotxes.\nL'ambient de KYRIAD ROUEN SUD - Val de Reuil es reflexa en cada habitació. televisió de pantalla plana, tovalloles, armari, connexió sense fils a internet (cortesia), aire condicionat són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, KYRIAD ROUEN SUD - Val de Reuil no troba competidors en cap categoria.\nNúmero de Identificación Fiscal: 0.75 EUR


Eleccions municipals 2015: “M’agradaria fer por als ‘lobbies’” | Catalunya | EL PAÍS Catalunya\nMARÍA JOSÉ LECHA, candidata de la CUP a Barcelona\n“M’agradaria fer por als ‘lobbies’”\nLecha critica l'opacitat de les partides pressupostàries de l'Ajuntament de Barcelona\nBarcelona 15 MAI 2015 - 00:24\tCEST\nMaría José Lecha, candidata de la CUP. Carles Ribas\nMaría José Lecha (Barcelona, 1957) no milita a la CUP ni es va postular per a alcaldable. No obstant això, la seva llarga trajectòria sindicalista l'ha portat a liderar la llista de la formació anticapitalista. D'arrels aragoneses, Lecha assegura que la seva candidatura entrarà amb força a l'Ajuntament.\nPregunta. La candidatura Capgirem Barcelona, de la CUP, es presenta com a candidatura rupturista. Com pretén trencar amb el model d'aquesta ciutat?\n"Nosaltres defensem la remunicipalització de tots els serveis"\nResposta. La nostra és una candidatura radicalment feminista, anticapitalista, independentista i de radicalització democràtica. Per trencar el model continuista d'aquesta ciutat cal pa, sostre i llibertats. Pa, garantint dinar i esmorzar als menjadors escolars i als menjadors comunitaris de tots els barris. Sostre, creant un parc d'habitatges públics amb els pisos buits i els que tenen les entitats bancàries, salvades amb diners públics; la Llei de l'Habitatge del 2007 deia que s'havia de penalitzar aquells que tenien habitatges buits, però això no s'ha arribat a aplicar mai. I llibertats, amb la derogació, per exemple, de l'ordenança de civisme que criminalitza la població més empobrida.\nP. No integrar-se a la llista d'Ada Colau forma part d'aquesta ruptura?\nAquesta administrativa de l'hospital de Sant Pau és una absoluta desconeguda per als barcelonins, però María José Lecha pensa que aquest és precisament el secret: és l'alcaldable de la CUP, però el que és important és que representa tot el partit. Per això no vol decidir ella sola com posar-se per a aquesta foto i ho debat llargament amb la seva assessora de premsa. Es decideixen per l'opció més original: mantenir-se al marge de la poltrona municipal. No s'hi asseu, com la majoria dels altres candidats, ni es posa dreta al darrere o al davant de la butaca, com ha fet algun altre candidat. És l'originalitat de la CUP. Com la de presentar al capdavant de la llista aquesta dona de 57 anys que ni tan sols no és militant del partit i que va començar el seu activisme polític als 14 anys en la clandestinitat, durant el franquisme tardà.\nR. Barcelona en Comú no va voler desmarcar-se d'Iniciativa, un partit que ha participat durant molts anys en el govern municipal i que en cap moment no ha fet autocrítica. Discrepem també en els salaris dels càrrecs públics, que la nostra formació va estipular en 1.600 euros nets com a màxim, ja que la dedicació política ha de ser un bé a la comunitat. També la indecisió de BComú sobre la independència o que la formació defensi una revisió de les remunicipalitzacions, quan nosaltres defensem la remunicipalització de tots els serveis.\nP. És sostenible econòmicament remunicipalitzar els serveis sense un increment impositiu important?\nR. Apujarem els impostos a les classes més altes, això per descomptat, però amb això no n'hi ha prou. No parlem de partides; la primera intenció que tenim quan entrem a l'Ajuntament és poder saber de què es disposa, perquè ara no ho sap ningú.\nP. Però per això hi ha la Sindicatura de Comptes.\nR. Sí. També existeix en l'àmbit de la sanitat, i l'últim diagnòstic que va fer el síndic antifrau va ser que hi ha moltes coses que són legals, però no legítimes. Una de les raons per les quals volem entrar al Consistori és per posar fi a l'opacitat de les partides pressupostàries; volem saber amb claredat la quantitat de diners que gestiona l'Ajuntament. Quan Trias o Collboni parlen de les partides que destinaran als serveis socials, cal conèixer quin percentatge es derivarà a les empreses i quina serà la destinació final d'aquests diners. Per exemple, quan entres a la pàgina de Barcelona Global pots veure el conglomerat d'empreses que hi ha, com La Caixa, Abertis... També pots consultar el salari dels treballadors públics, però arriba un moment que quan vols veure a què es destina cada partida no es dóna més informació, perquè els serveis els ofereixen empreses externalitzades.\n"Els 'lobbies' han marcat el model de governació d'aquesta ciutat"\nP. Es reunirà amb el gremi d'hotels? Què els dirà?\nR. Els diria que la CUP no està en contra del turisme, però sí del model del senyor Trias. Un model de turisme que farà morir Barcelona d'èxit i esclatarà, com va passar amb la bombolla immobiliària. Un model que està despersonalitzant els barris i que n'oblida la memòria històrica. Quan alimentes un monocultiu i tens una homogeneïtzació de la riquesa, t'acaba explotant i et trobes amb una ciutat que queda completament desolada.\nP. Percep por en els lobbies de formacions com la seva?\nR. M'agradaria molt fer por als lobbies empresarials. Aquesta ciutat ha seguit un model de governació marcat per ells, sota la premissa de relacionar la riquesa amb el fet de crear activitat empresarial, quan el problema és que quan hi ha molta activitat empresarial no vol dir necessàriament que el benefici es quedi aquí, que reverteixi a la ciutat, ni a la gent de la ciutat.\n"Iniciativa no ha fet mai autocrítica dels seus mandats"\nP. Pactaran amb Colau?\nR. Defensarem el nostre programa, no serem la crossa de ningú.\nP. Convergència ha dit que la CUP serveix per declarar la independència, però no per governar.\nR. Per començar, no crec que Convergència sigui independentista. El que sí que puc assegurar és que la CUP fa molt de temps que té clar aquest eix. Aquestes eleccions seran una consolidació de les bases per desenvolupar un procés constituent. No crec que Convergència estigui a l'altura del moment que necessita el país.


Els alumnes del taller Divertart organitzen una exposició per mostrar les seues obres - Fundació per Amor a l Art\nEls alumnes del taller Divertart organitzen una exposició per mostrar les seues obres\nHan estat tot el curs explorant el seu interior i expressant els sentiments trobats allí a través de l’art. Ahir els alumnes del nostre taller “Divertart” es van obrir encara un poc més, mostrant tots els seus treballs realitzats en una exposició pública.\n“Divertart” és un taller dirigit a xiquets i xiquetes en risc d’exclusió social que impartim al col·legi Dr. Olóriz. Pretenem fer-los sentir segurs i acollits, creant per a ells un espai confortable i un clima de confiança en el qual poder expressar-se mitjançant l’art. Ho hem fet allà mateix, en el seu gimnàs, transformant-lo mitjançant pufs, estovalles i plantes, per fer-los sentir com a casa.\nPer tal de fer-los sentir orgullosos dels seus èxits, de les seues xicotetes obres d’art, hem organitzat este esdeveniment participatiu, en el qual la directora de la Fundació Per Amor a l’Art, Susana Lloret, els ha fet entrega d’un diploma commemoratiu .\nLa Fundació Per Amor a l’Art posa en marxa al seu Centre Jove una escola d’estiu per a menors vulnerables


L’Ajuntament ofereix als restauradors una jornada sobre el celiaquisme com a oportunitat per fer créixer el negoci - Ajuntament de Mataró\nL’Ajuntament ofereix als restauradors una jornada sobre el celiaquisme com a oportunitat per fer créixer el negoci\nAquest matí ha tingut lloc a l’espai e-Àgora del mercat municipal de la Plaça de Cuba una jornada titulada “Restauració per a celíacs; una oportunitat per fer créixer el teu negoci”, organitzada per l’Ajuntament de Mataró amb la col·laboració de l’Associació Celíacs de Catalunya.\nEs calcula que a Catalunya hi ha unes 75.000 persones afectades per la malaltia celíaca o celiaquisme, que és la reacció, per predisposició genètica, a la ingesta de gluten, una proteïna present al blat, el sègol, l'ordi, la civada, l'espelta, el kamut i el triticale. Ingerir gluten provoca a les persones celíaques una lesió a les vellositats del budell prim que afecta la seva capacitat d'absorbir els nutrients dels aliments (proteïnes, carbohidrats, greixos, sals minerals i vitamines).\nL’objectiu de la jornada era animar els restauradors a preparar els seus establiments per a acollir clients celíacs, per la qual cosa, a part d’una xerrada sobre la dieta més adequada per a aquestes persones, i les mesures necessàries per a manipular i treballar aquests aliments, s’ha convidat dos cuiners de prestigi a fer un showcooking. Els protagonistes han estat Jordi Esteve, cuiner i propietari del restaurant Nectari, guardonat amb una estrella Michelin, i Carlos Milán, xef amb més de 15 anys d’experiència\nLa jornada ha tingut bona acollida entre els restauradors locals i han assistit representants de 4 pastisseries i 8 restaurants: Pastisseria la Moreneta, Confiteria Oms, Pastisseria Uñó, Pastisseria Núria, Sèsam Negre, Lasal del varador, Caminetto, Auto d’Ara, Noucents, Sangiovese, Bocca, i Can Tena.


Ecopime, edificis residencials, rehabilitació, subvencions\nPrevAnteriorProjecte d’adequació integral pel trasllat del gimnàs barceloní Training Guinardó\nInici » Blog » Convocatòria d’ajuts de Generalitat de Catalunya per a la rehabilitació d’edificis\nLa Generalitat de Catalunya ha fet pública, dimarts 26 de juny, la convocatòria de subvencions per al foment de la rehabilitació d’edificis de tipologia residencial per aquest 2018, excloent els edificis de la ciutat de Barcelona i àrea metropolitana. La sol·licitud de l’ajuda es pot fer fins el proper 31 de juliol 2018, i cal adreçar-la a les Oficines Locals d’Habitatge del propi municipi o Consell Comarcal.\nLes condicions per a rebre la subvenció són que l’obra no s’hagi iniciat abans de la publicació d’aquesta resolució, i que es faci l’entrega de la documentació juridicoadministrativa i tècnica obligatòria en les diferents fases del procediment, inici i final d’obres.\nAbans de fer la sol·licitud, cal disposar de l’Informe d’Inspecció Tècnica de l’Edifici (ITE), la sol·licitud del certificat d’aptitud, el Certificat d’Estalvi Energètic i l’etiqueta energètica.\n[Tweet “Sabia que per a gaudir de l’ajut de rehabilitació d’edificis necessita una ITE? Contacti amb @Ecopime.”]\nITE, certificat d’aptitud de l’edifici, CEE i etiqueta energètica\nUn dels requisits per a poder optar a la subvenció de rehabilitació d’edificis és disposar de l’Informe d’Inspecció Tècnica de l’Edifici, per a certificar l’aptitud de l’habitatge. Es tracta d’un informe, elaborat i signat per un tècnic competent, que acredita les possibles deficiències que pugui tenir en una escala que va de l’absència a l’estat molt greu de l’immoble, així com també les accions que s’hi han de dur a terme per a ser apte, si fos el cas.\nPel que fa al Certificat d’Eficiència Energètica, de la mateixa manera que la ITE, cal que sigui redactat per un tècnic competent, acreditat com a arquitecte, arquitecte tècnic, enginyer o enginyer tècnic. En aquest informe s’estableix la informació relativa a l’eficiència energètica de l’immoble i la qualificació energètica.\n[Tweet “No té el CEE i vol sol·licitar l’ajut de rehabilitació d’edificis? Contacti amb @Ecopime.”]\nL’assessorem i gestionem la seva sol·licitud d’ajut\nSi busca un estudi d’arquitectura que l’assessori en tot el projecte i sol·licitud de la subvenció per a la rehabilitació d’edificis, a Ecopime li oferim un servei personalitzat i especialitzat en ITE, certificats d’aptitud, CEE i etiqueta energètica. La nostra experiència en sol·licituds li permetrà una gestió i tràmits segurs i amb total garantia.